Dit was 'n baie goeie keurse. Ons plekkie was skoon, netjies en baie gerieflik. Goed geleë net van die N1 af en beveel Janmar beslis aan.
Ek sal Janmar Gastehuis definitief aanbeveel vir enigeen wat wil oorbly in Bloem. Dit is definitief van nou af my blyplek wanneer ek weer in Bloemfontein moet oornag. Alles is daar, en wat my die meeste beindruk het, was die feit daar daar oral kragpunte beskikbaar was, vir twee punt ook. Baie dankie vir die gerieflike, rustige, stil verblyf wat ek en my man kon ervaar. Zelda en Richard
Ek sal Janmar enige tyd aanbeveel. Vriendelike gasvryheid, skoon en netjies en boonop naby geleë aan Mimosa en ander aantreklikhede.
Kinders het lekker in die tuin gespeel. Die verblyf was baie netjies en die opsie van 'n ontbyt het ons goed gepas.
Mariaan is 'n baie vriendelike gasvrou wat ekstra moeite doen met haar gaste . Die plekkie is baie mooi, skoon, netjies, ruim en goed toegerus. Die tuin 'n lafenis. Die gratis WiFi is baie handig en die dubbel ruite het gesorg vir goeie nagrus al is die plek teen die N1 geleë. Ons het 'n baie aangename verblyfervaring gehad, baie dankie.
My tydjie by Janmar was kort maar so rustig en vredevol. Die diens is wonderlike en die verblyf ruim en netjies. Ek kan hulle def aanbeveel.
Hierdie was nou regtig 'n lafenis in die warm Vrystaat! Die tuin is pragtig en koel. Die blyplek keurig en ruim. Marianne was 'n goeie, sorgsame gasvrou. Ons het báie lekker gekuier!
Ons het baie lekker gerus in die skoon en netjiese plekkie. Net reg vir ontspan na 'n lang pad se ry. Mense laat jou welkom voel en is baie vriendelik. Baie dankie.
Ek het van 5 - 12 Desember tuisgegaan by Janmar en alle verwagtinge is ten volle oortref. Alles was van begin tot einde absoluut puik - die kamer was netjies en skoon en elke dag opgeruim met skoon handdoeke en 'n heerlike verrassinkie wat vir jou wag. Die lugreëling en dakwaaier het vir welkome lafenis gesorg ná lang dae by die NSC-merksentrum, so ook die lieflike, luukse bad en stort wat toegerus is met 'n bankie. Ek was ook baie dankbaar vir die gratis, spoedige WiFi. Ek het absoluut geen probleme ervaar met sekuriteit nie - parkering is veilig agter 'n hek met 'n afstandbeheerder, kamers is toegerus met 'n veiligheidshek en "panic button" sowel as 'n kluis in die kas. Marian is 'n onoortreflike gasvrou wat die belange en gerief van haar gaste ongetwyfeld op die hart dra en meer as bereid is om die ekstra myl te gaan. Ek kan nie wag om met my volgende besoek aan haar verruklike ontbyt te smul nie. Ek beveel beslis Janmar aan vir enigiemand wat verblyf in Bloemfontein benodig. Jy sal nie spyt wees nie!
Baie vriendelike ontvangs. Die plekkie is vreeslik mooi en skoon. Ek sal vir seker altyd daar gaan oorbly en almal wat ek ken na hulle toe verwys.
Soos altyd wys die webtuiste dat hulle net die beste verblyf op hulle lys het. Dit was baie aangenaam om by Jan en Marian te oornag en sal hulle enige tyd aanbeveel.
By Janmar voel 'n mens nie soos 'n gas nie. Niks is te veel moeite nie. Yskoue sap wag in die yskas. En 'n botteltjie melk. Was heerlik om in die tuin te ontspan. Verblyf is baie netjies en veilig. Moeite is gedoen om seker te maak dat N1 nie steurend is in die kamers nie. Ontbyt was heerlik. Janmar beslis my enigste keuse as ek weer Bloem moet oorslaap.
Ongelooflike waarde vir geld, baie netjies en skoon. Die gasvrou was baie vriendelik en behulpsaam. Ek sal enige tyd weer daar oorbly, dit is beslis een van die beste plekkies waar ek nog gebly het.
Hartlike ontvangs, veilige parkering, die eenhede is baie netjies en skoon en goed toegerus, lekker braaiplek en kuier-area. Ek sal beslis weer graag daar wil oorbly. Alhoewel die gastehuis naby aan die snelweg is en mens die verkeer kan hoor, het hulle moeite gedoen om die slaapkamers redelik klankdig te maak.
Baie dankie vir 'n pragtige plek. Ons was ongelukkig net vir 'n kort rukkie daar, maar die ontvangs en verblyf was fantasties. Ons sal vir seker weer kom kuier by julle.
'n Baie netjiese 'n gastehuis met die nodige wat ek verlang. 'n Wonderlike gasvrou wat my dadelik laat tuis voel het.
Ons was baie bederf deur die gasvryheid en sal graag weer daar tuisgaan. Die kinders het lekker gespeel en pret gehad.
Die netjieste, skoonste, aangenaamste, veiligste oornag-gerief met 'n baie aangename en vriendelike bestuurder/gasvrou.
Janmar is baie netjies en skoon, die tuin aangenaam, nie 'n dingetjie uit sy plek nie, baie maklik om te kry, jy hoef nie in stad toe te ry nie, baie ideaal vir 'n oornag en selfs langer. Die bestuurder/gasvrou is sjarmant en baie behulpsaam. Moet ook nie dink omdat die gastehuis langs die snelweg geleë is dit 'n probleem is nie, vensters en deure is dubbeld geïsoleerd en dit hou klank uit, ons het heerlik geslaap, ons beveel die plek baie sterk aan, bly dat ons daar oornag het. Parkering was ook baie veilig.
Janmar is baie netjies, skoon en goed ingerig. Die diens was baie goed en ons het baie welkom gevoel. Ons kan die gastehuis beslis aanbeveel.
Sal beslis weer by Janmar oorslaap, vriendelike ontvangs, baie netjiese verblyf, kan die verblyf ten volle aanbeveel.
Aangename, netjiese en veilige verblyf. Marian gee regtig die ekstra treë vir haar gaste.Sal verseker weer daar oornag.
Hier word jy altyd vriendelik ontvang en die verblyf is altyd netjies. Marian is 'n fantastiese gasvrou. Kan verstaan waarom sy hierdie beroep gekies het. Sy en haar man, Jan, is ongelooflik vriendelik en behulpsaam. Sal enigiemand aanbeveel om by hulle te bly.
Die eenhede is pragtig, skoon en baie netjies. Die tuin is baie goed versorg. Ons het heerlik gerus in die slaapkamers met die dubbelvensters wat die verkeer se lawaai geheel en al uitgeblok het. Marian is waarlik 'n uitmuntende, vriendelike gasvrou en het ons baie welkom laat voel.
Janmar se uitleg, die fasiliteite en die veiligheid is meer as wat van 'n gastehuis verwag kan word. Die eienares is vriendelik en bedagsaam, die kamer het aan al my verwagtinge voldoen en nog meer. Dit was skoon en netjies en selfs al was ek bewus van ander klante wat op die perseel was, was daar geen ongemaklike interaksie nie. Jy kon jouself tot jou eie besigheid bepaal sonder om aanspreeklik of verantwoordelik vir ander se ervaring of genot te voel. Ek het slegs een nag oorgebly, maar 'n mens sal beslis langer kan bly!
Janmar gastehuis het vir my alles gebied wat ek nodig gehad het. Verblyf baie netjies en skoon met spesiale ekstras soos die sjokolade op die bed en die vrugtesap en melk in die yskas wat net daardie ekstra tikkie gasvryheid demonstreer. Baie dankie, sal vir seker weer daar bespreek.
Vriendelike ontvangs en persoonlike diens, wat meer kan 'n mens vra. Janmar bied veilige verblyf vir die besoeker, synde vir plesier of besigheid, in 'n omgewing wat maklike toegang bied tot al die attraksies in die stad.
Ruim, gerieflike, skoon eenheid en alles wat jy nodig het vir oornagverblyf vir 'n gesin. Puik gastehuis!
Ek het heerlik gebly. Die gasvryheid is van die boonste gehalte, en so ook die verblyf! Ek sal verseker weer daar tuisgaan!
Mariaan is 'n uiters bekwame en vriendelike gasvrou. Ons het sommer net tuis gevoel. Die geriewe is baie goed.
Dit is heerlik om in so 'n netjiese en mooi plek te oornag. Marian en Jan is verskriklik vriendelik en ons het onmiddellik tuis gevoel. Hoop die prys bly altyd so bekostigbaar, dan gaan ons weer daar bly.
Ons sal verseker weer van Janmar gebruik maak. Dit was 'n heerlike ervaring gewees, die mense is baie vriendelik en behulpsaam, en alles was skoon en netjies. Hou asb. so aan.
Ons het net vir 'n kort rukkie oorgebly, maar die plek is lekker ingerig vir langer bly. Maklik om te kry, en vriendelike diens. Ek sal verseker weer teruggaan as ek weer in Bloem moet oorbly.
Enige iemand wat "plattelandse gasvryheid" in die stad wil beleef, kan gerus by Janmar gaan oorbly. Hierdie mense is ongelooflik gasvry, vriendelik en wil jou verblyf ten alle koste baie aangenaam maak. baie baie dankie Marian. Ons het heerlik gebly. Dankie vir jou omgee vir oupa, die kinders waarin jy so belanggestel het, ons waardeer dit. Lindo , Elmarie , Linmarie en Wilnica.